คลังพร้อมชง ครม.ขอเงินช่วยผู้ลงทะเบียนเราไม่ทิ้งกัน กลุ่มอาชีพอิสระเพิ่ม
คลังเตรียมของบฯ ครม.จ่ายเงินเยียวยาโควิด-19 จำนวน 5000 บาท เพิ่มให้กลุ่มที่อยู่ในประกันสังคม ม.39-40 อีก 6 ล้านคน ชี้ลงทะเบียน www.เราไม่ทิ้งกัน.comด้วยข้อมูลอันเป็นเท็จ เป็นความผิดตามกฎหมายนายลวรณ แสงสนิท ผู้อำนวยการสำนักงานเศรษฐกิจการคลัง เปิดเผยว่า กระทรวงการคลังเตรียมเสนอไปยัง ครม.เพื่อของบประมาณเพิ่มเติมมาจ่ายให้กลุ่มคนที่ลงทะเบียนwww.เราไม่ทิ้งกัน.comขอรับเงินเยียวยาจากโควิด-19 จากที่ได้รับอนุมัติจาก ครม.ไว้ 3 ล้านคน วงเงิน 45000 ล้านบาท แต่ขณะนี้ต้องดูแลกลุ่มอยู่ในประกันสังคมมาตรา 39 และมาตรา 40 เป็นกลุ่มอาชีพอิสระเพิ่มเติม มีประมาณ 6 ล้านคนแต่ไม่ใช่ทั้ง 6 ล้านคนจะได้รับเงินทั้งหมด ต้องดูว่าได้รับผลกระทบโควิด-19 เท่าไร โดยในการจ่ายเงินจะจ่ายให้พร้อมกันทีเดียวทั้งหมด ดังนั้นการตรวจสอบข้อมูล อาจจะล่าช้ากว่าเดิม คาดว่าใช้เวลา 7 วันทำการ เนื่องจากมีผู้มาลงทะเบียนถึง 20 ล้านคน มากกว่าที่เคยประเมินไว้ว่าจะมาลงทะเบียน 10 ล้านคนทั้งนี้ เงินที่มีอยู่ 45000 ล้านบาทนั้น สามารถจ่ายให้ผู้ที่ผ่านเกณฑ์ไปก่อนในเดือนแรกได้ถึง 9 ล้านคน คิดว่าไม่มีปัญหา หากตัวเลขผู้ที่ควรได้รับความช่วยเหลือจะสูงกว่า 3 ล้านคน รัฐบาลมีงบประมาณเพียงพอที่จะจ่ายเงิน และรัฐจะจ่ายให้ผู้ผ่านเกณฑ์ทุกคนในครั้งเดียว มองเบื้องต้น ผู้ผ่านเกณฑ์จะเป็นเท่าไหร่นั้นคงต้องรอกระบวนการตรวจสอบและคัดกรองก่อนส่วนกรณีมีคนขอลงทะเบียนwww.เราไม่ทิ้งกัน.com จะขอยกเลิกได้ไหม นายลวรณ กล่าวว่า การลงทะเบียนโดยข้อมูลเท็จ มีความผิดตาม พ.ร.บ.คอมพิวเตอร์ ซึ่งระบุไว้ในเงื่อนไขของการลงทะเบียน ให้ผู้ลงทะเบียนได้อ่านก่อนตอบตกลงในข้อ การนำเข้าสู่ระบบคอมพิวเตอร์ซึ่งข้อมูลอันเป็นเท็จเป็นการกระทำความผิดตามกฎหมาย อย่างไรก็ตาม และหากให้เงินไปแล้วผิดหลักเกณฑ์ กระทรวงการคลังสามารถขอเงินคืนได้
คลังเตรียมของบฯ ครม.จ่ายเงินเยียวยาโควิด-19 จำนวน 5000 บาท เพิ่มให้กลุ่มที่อยู่ในประกันสังคม ม.39-40 อีก 6 ล้านคน ชี้ลงทะเบียนด้วยข้อมูลอันเป็นเท็จ เป็นความผิดตามกฎหมาย 
เราไม่ทิ้งกัน,ลงทะเบียนเราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,วิธีรับเงิน5000,โควิด-19,ข่าวทั่วไป